Juozas Budzeika

Juozas Budzeika (1908 m. vasario 14 d. Šlynakiemio kaime, Punsko valsčius, dab. Lenkija – 1983 m. sausio 4 d. Čikagoje, JAV) – MIC, Romos katalikų kunigas, vienuolis marijonas, rašytojas, ateitininkas.

 Biografija 
Mokėsi Lazdijų „Žiburio“ gimnazijoje, buvo įstojęs į Vilkaviškio kunigų seminariją. Vėliau tarnavo Lietuvos kariuomenėje, studijavo Kauno Vytauto Didžiojo universiteto Teologijos-filosofijos fakultete. Antrojo pasaulinio karo metais dirbo administracinį darbą Gardine. 1944 m. pasitraukė į Vokietiją, studijavo teologiją Eichštate. 1946 m. įšventintas kunigu. 1950 m. emigravo į JAV, kur įstojo į marijonų vienuoliją. Nuo 1950 m. tarnavo Marianapolio mokyklos Thompsone, CT; mokytoju ir kapelionu. 1958–1960 m. gilino žinias Romos Angelicum universitete, po to dirbo pastoracinį darbą JAV. 1963–1969 m. – Londono Šv. Kazimiero lietuviškos parapijos klebonas. Grįžęs į Ameriką dirbo sielovados darbą lietuvių parapijose. Nuo 1981 m. emeritas Čikagos Marijonų vienuolyne.

 Bibliografija 
 Juozas Budzeika. Šv. Marijos apsireiškimas Šiluvoje. Marianpolis, 1953.

Kategorija:Lietuvos kunigai
Kategorija:JAV asmenybės
Kategorija:Marijonai
Kategorija:Lietuvos kapelionai